LIVING for free

Kung Fu Panda 4 στο Περιστέρι
2025-09-01 20:00 - 22:00 (Europe/Athens) | Άλσος Περιστερίου, Αγίου Βασιλείου 62, Περιστέρι, Αττική, 12135, Greece
Πολιτιστικός Σεπτέμβρης 2025 στο Άλσος Περιστερίου
Μεγάλες Συναυλίες & Μουσικοχορευτικές Παραστάσεις – Κινηματογράφος. Ο Δήμος Περιστερίου, πιστός στο ραντεβού του με τον πολιτισμό, παρουσιάζει ένα πλούσιο και πολύπλευρο πρόγραμμα εκδηλώσεων για τον Σεπτέμβριο του 2025, κλείνοντας έναν μεγάλο κύκλο πολιτιστικών δράσεων που ξεκίνησε τον Μάιο. Όλες οι εκδηλώσεις θα πραγματοποιηθούν στο Άλσος Περιστερίου, το ωραιότερο Άλσος της Αττικής, με είσοδο ελεύθερη για όλους τους πολίτες.
Πατήστε ΕΔΩ για να δείτε το πλήρες πρόγραμμα.
Δευτέρα 1 Σεπτεμβρίου KIDS MEGA CINEMA “Kung Fu Panda 4”. Προβολή για τα παιδιά της πόλης μας και όχι μόνο. Η ταινία είναι αμερικανοκινέζικη παραγωγή animation, έγχρωμη, του 2024, με διάρκεια 94 λεπτά και προβάλλεται μεταγλωττισμένη.

Τα βήματα του κόσμου στην Πετρούπολη
2025-09-01 20:30 - 22:30 | Σινέ Πετρουπολη (θερινό), 25ης Μαρτίου 168, Πετρούπολη, Αττική, Greece
Θερινές προβολές στην Πετρούπολη
Θερινές προβολές στην Πετρούπολη για άλλη μια χρονιά. Προβολές με ελεύθερη είσοδο όλες τις Δευτέρες του Ιουνίου και του Σεπτεμβρίου. Προβολές που συνοδεύονται πάντα με συζητήσεις με τους συντελεστές μετά το τέλος της ταινίας.
Πατήστε εδώ για να δείτε το όλο το πρόγραμμα που έχει ανακοινωθεί.
Δευτέρα 1/9/2025 | Είσοδος Ελεύθερη #TiDF27
20:30 – Τα βήματα του κόσμου
Ελλάδα, Γαλλία (2025) | Διάρκεια: 85’ | Σκηνοθεσία: Ηρώ Σιαφλάκη | Αφήγηση: Χαρά Ιακωβίδου
Το ντοκιμαντέρ «Τα Βήματα του Κόσμου» εστιάζει στο κίνημα των Κίτρινων Γιλέκων, καταγράφοντας τις διαδηλώσεις στο Παρίσι και αναδεικνύοντας τη δυναμική ενός κινήματος που οργανώθηκε από τη βάση, χωρίς ιεραρχία ή προνόμια. Μέσα από μυθοπλαστικά κείμενα και εικόνες των χώρων δράσης και διαλόγου, το φιλμ αποτυπώνει την ένταση και την αυθεντικότητα των γεγονότων, προσφέροντας μια βαθιά ματιά σε ένα νέο πολιτικό πείραμα.
Το ντοκιμαντέρ έλαβε θετικές κριτικές για την ευαισθησία και την ειλικρίνεια με την οποία προσεγγίζει το κίνημα των Κίτρινων Γιλέκων. Η σκηνοθεσία της Ηρώς Σιαφλάκη επαινέθηκε για την ικανότητά της να συνδυάζει μυθοπλαστικά στοιχεία με πραγματικά γεγονότα, προσφέροντας μια πολυδιάστατη αφήγηση που αγγίζει βαθιά κοινωνικά και πολιτικά ζητήματα. Έκανε παγκόσμια πρεμιέρα στο Φεστιβάλ Ντοκιμαντέρ Θεσσαλονίκης τον Μάρτιο του 2025 και προβλήθηκε σε διάφορα διεθνή φεστιβάλ, όπως το Φεστιβάλ Κινηματογράφου Παρισιού και το Φεστιβάλ Κινηματογράφου Βερολίνου. Στην Ελλάδα, προβλήθηκε σε επιλεγμένους κινηματογράφους και πολιτιστικά κέντρα με ελεύθερη είσοδο, ενισχύοντας τη δημόσια συζήτηση γύρω από τα θέματα που θίγει.

Ορατότης Μηδέν στο Κερατσίνι
2025-09-01 20:30 - 22:30 | Δημοτικός Θερινός Κινηματογράφος Μάρθα Καραγιάννη Κερατσίνι (πρώην Κατερίνα), Βύρωνος & Χηλής, Κερατσίνι, Αττική, 187 55, Greece
Βραδιές παλιού ελληνικού κινηματογράφου
Ο Δημοτικός κινηματογράφος ΜΑΡΘΑ ΚΑΡΑΓΙΑΝΝΗ παρουσιάζει ένα μεγάλο αφιέρωμα-φόρο τιμής στη λεγόμενη «χρυσή εποχή» του ελληνικού κινηματογράφου. Από τη Δευτέρα 4 Αυγούστου έως και την Τρίτη 2 Σεπτεμβρίου κάθε Δευτέρα και Τρίτη θα προβάλλεται μία ταινία με ΕΛΕΥΘΕΡΗ ΕΙΣΟΔΟ. Ταινίες και πρωταγωνιστές που όλοι αγαπήσαμε ζωντανεύουν στο φυσικό τους χώρο, τη μεγάλη οθόνη και μας καλούν ν΄ απολαύσουμε μία διαφορετική εμπειρία του «κλασικού ελληνικού σινεμά». Θερμές ευχαριστίες οφείλουμε στη Finos Films, καθώς και στον Οργανισμό Συλλογικής Διαχείρισης Δικαιωμάτων Ηθοποιών «ΔΙΟΝΥΣΟΣ» για την ευγενική δωρεάν παραχώρηση των δικαιωμάτων προβολής.
Ορατότης Μηδέν
Κωμωδία, Κ, 113’, Ελλάδα 1970
Σκηνοθεσία: Νίκος Φώσκολος
Παίζουν: Νίκος Κούρκουλος, Μαίρη Χρονοπούλου, Μάνος Κατράκης, Νίκος Γαλανός, Άγγελος Αντωνόπουλος, Σπύρος Καλογήρου
Ένας ναυτικός, ο Άγγελος Κρεούζης, είναι ο μόνος επιζών ενός ναυαγίου. Στην εξέταση που ακολουθεί αποκαλύπτεται ότι βασική αιτία του δυστυχήματος ήταν η κακή συντήρηση του πλοίου. Μετά τη δίκη, όπου αποκαλύπτεται η αλήθεια, ο πλοιοκτήτης αυτοκτονεί με αποτέλεσμα οι συγγενείς του εφοπλιστή να κατηγορήσουν τον Άγγελο για την τραγική αυτή κατάληξη.
ΠΡΟΓΡΑΜΜΑ ΑΦΙΕΡΩΜΑΤΟΣ:
4/8 Οι Γερμανοί ξανάρχονται
5/8 Λατέρνα, φτώχεια και φιλότιμο
11/8 Η βίλα των οργίων
12/8 Για ποιον χτυπά η κουδούνα
18/8 Η κυρά μας η μαμή
19/8 Η ωραία του κουρέα
25/8 Τα κίτρινα γάντια
26/8 Μια ζωή την έχουμε
1/9 Ορατότης μηδέν (αλλαγή από το έντυπο πρόγραμμα για τεχνικούς λόγους)
2/9 Λατέρνα, φτώχεια και γαρύφαλλο
INFO:
Από 4/8 έως 2/9
Δημοτικός κινηματογράφος ΜΑΡΘΑ ΚΑΡΑΓΙΑΝΝΗ
Βύρωνος & Χηλής, Κερατσίνι
Ώρα έναρξης 21.00 έως 19/8, 20.30 από 25/8
ΕΙΣΟΔΟΣ ΕΛΕΥΘΕΡΗ

Super Wings η ταινία στην Γλυφάδα
2025-09-01 20:30 - 22:30 | Παιδική χαρά Αγίας Τριάδα Γλυφάδα, Αρετής 76, Γλυφάδα, Αττική, 16674
Παιδικό Φεστιβάλ Γλυφάδας 2025
Το Φεστιβάλ Γλυφάδας συνεχίζεται. Η δεύτερη φάση για το Παιδικό Φεστιβάλ Γλυφάδας 2025 δίνει την έναρξη από 25 Αυγούστου. Όλες οι εκδηλώσεις έχουν ελεύθερη είσοδο.
Πατήστε εδώ για να δείτε το πλήρες πρόγραμμα του Παιδικού Φεστιβάλ Γλυφάδας
Πατήστε εδώ για να δείτε το πρόγραμμα των εκδηλώσεων της 3ης Μαρίνας
Super Wings η ταινία
Δευτέρα 1 Σεπτεμβρίου
Τοποθεσία: Αγ. Τριάδα
Ώρα Έναρξης: 20:30
Η ιστορία ξεκινά με τον Τζετ, το ταχύτερο αεροπλάνο του κόσμου, που νιώθει να υστερεί από τους υπόλοιπους Super Wings. Όλα αλλάζουν όταν αναλαμβάνει μια παράξενη αποστολή: να παραδώσει ένα δέμα στη δημοφιλή βλόγκερ Φέι, που αγαπά τη μουσική και τον χορό. Η κατάσταση περιπλέκεται όταν ο μοχθηρός Μπίλι Γουίλι, ένας πρώην ιδιοκτήτης εργοστασίου παιχνιδιών απαγάγει μια ομάδα ανθρώπων, ανάμεσα στους οποίους βρίσκεται και η μητέρα της Φέι. Για να σώσουν την κατάσταση, ο Τζετ και η Φέι ξεκινούν ένα ταξίδι γεμάτο ανατροπές, ενώ οι υπόλοιποι Super Wings συνεργάζονται για να σταματήσουν το διαβολικό σχέδιο του Μπίλι Γουίλι.
ΕΙΔΟΣΟΣ ΔΩΡΕΑΝ Αντί εισιτηρίου συγκεντρώνουμε τρόφιμα και φάρμακα για τις κοινωνικές δομές του Δήμου Γλυφάδας

Λατέρνα, Φτώχεια Και Γαρύφαλλο στο Κερατσίνι
2025-09-02 20:30 - 22:30 | Δημοτικός Θερινός Κινηματογράφος Μάρθα Καραγιάννη Κερατσίνι (πρώην Κατερίνα), Βύρωνος & Χηλής, Κερατσίνι, Αττική, 187 55, Greece
Βραδιές παλιού ελληνικού κινηματογράφου
Ο Δημοτικός κινηματογράφος ΜΑΡΘΑ ΚΑΡΑΓΙΑΝΝΗ παρουσιάζει ένα μεγάλο αφιέρωμα-φόρο τιμής στη λεγόμενη «χρυσή εποχή» του ελληνικού κινηματογράφου. Από τη Δευτέρα 4 Αυγούστου έως και την Τρίτη 2 Σεπτεμβρίου κάθε Δευτέρα και Τρίτη θα προβάλλεται μία ταινία με ΕΛΕΥΘΕΡΗ ΕΙΣΟΔΟ. Ταινίες και πρωταγωνιστές που όλοι αγαπήσαμε ζωντανεύουν στο φυσικό τους χώρο, τη μεγάλη οθόνη και μας καλούν ν΄ απολαύσουμε μία διαφορετική εμπειρία του «κλασικού ελληνικού σινεμά». Θερμές ευχαριστίες οφείλουμε στη Finos Films, καθώς και στον Οργανισμό Συλλογικής Διαχείρισης Δικαιωμάτων Ηθοποιών «ΔΙΟΝΥΣΟΣ» για την ευγενική δωρεάν παραχώρηση των δικαιωμάτων προβολής.
Λατέρνα, Φτώχεια Και Γαρύφαλλο
Κωμωδία, Κ, 83’, Ελλάδα 1957
Σκηνοθεσία: Αλέκος Σακελλάριος.
Παίζουν: Μίμης Φωτόπουλος, Βασίλης Αυλωνίτης, Τζένη Καρέζη, Αλέκος Αλεξανδράκης, Χάρις Καμίλλη, Νίκος Φέρμας, Περικλής Χριστοφορίδης
Η ιστορία των δύο λατερνατζήδων συνεχίζεται, μετά το “Λατέρνα, Φτώχεια και Φιλότιμο”, με τον Παυλάρα και τον Πετράκη να έχουν σπαταλήσει όλα τα χρήματα της αμοιβής που είχαν πάρει από τον πατέρα της Καίτης. Ξαφνικά, ο Παυλάρας αρρωσταίνει βαριά και ο Πετράκης αναγκάζεται να πουλήσει την λατέρνα για να τον βοηθήσει.
ΠΡΟΓΡΑΜΜΑ ΑΦΙΕΡΩΜΑΤΟΣ:
4/8 Οι Γερμανοί ξανάρχονται
5/8 Λατέρνα, φτώχεια και φιλότιμο
11/8 Η βίλα των οργίων
12/8 Για ποιον χτυπά η κουδούνα
18/8 Η κυρά μας η μαμή
19/8 Η ωραία του κουρέα
25/8 Τα κίτρινα γάντια
26/8 Μια ζωή την έχουμε
1/9 Ορατότης μηδέν (αλλαγή από το έντυπο πρόγραμμα για τεχνικούς λόγους)
2/9 Λατέρνα, φτώχεια και γαρύφαλλο
INFO:
Από 4/8 έως 2/9
Δημοτικός κινηματογράφος ΜΑΡΘΑ ΚΑΡΑΓΙΑΝΝΗ
Βύρωνος & Χηλής, Κερατσίνι
Ώρα έναρξης 21.00 έως 19/8, 20.30 από 25/8
ΕΙΣΟΔΟΣ ΕΛΕΥΘΕΡΗ

Ugetsu Monogatari στο πάρκο Ναυαρίνου
2025-09-03 21:00 - 23:00 | Πάρκο Ναυαρίνου Εξάρχεια, Ναυαρίνου & Ζωοδόχου Πηγής, Αθήνα, Αττική, Greece
Ουγκέτσου Μονογκατάρι
Ιστορίες της Σελήνης Μετά τη Βροχή
Ugetsu Monogatari του Κένζι Μιζογκούτσι αυτή την Τετάρτη 3/9 στις 21:00 στο πάρκο Ναυαρίνου. Από τις σπουδαιότερες ταινίες στην ιστορία του κινηματογράφου και μία από τις τελευταίες του Ιάπωνα Κένζι Μιζογκούτσι. Ένα ονειρικό παραμύθι που έγινε διάσημο χάρη στον ρηξικέλευθο τρόπο με τον οποίο εμβαθύνει στην αμετανόητα αυτοκαταστροφική ροπή του ανθρώπου και στην παραφορά της απληστίας.
Εν μέσω εμφυλίου πολέμου δύο φτωχοί χωρικοί του 16ου αιώνα προσπαθούν πάση θυσία να αποκτήσουν πλούτη και να εκπληρώσουν τις επιθυμίες τους σε έναν σκληρό και άκαρδο κόσμο.
Ο Μιζογκούτσι αναμειγνύει τον βίαιο ρεαλισμό με τη μεταφυσική ποίηση και τα φαντάσματα του ασυνείδητου σε ένα ασύγκριτο κομψοτέχνημα.

Χωρίς οικογένεια στην Μεταμόρφωση
2025-09-04 20:30 - 22:30 | 1ο Δημοτικό Σχολείο Μεταμόρφωσης, Κοραή 9, Μεταμόρφωση, Αττική, 14452, Greece
Η Μεταμόρφωση γιορτάΖΕΙ 2025
Θερινές εκδηλώσεις
Φίλες και φίλοι, Και αυτό το καλοκαίρι έχουμε σχεδιάσει ένα πλούσιο πολιτιστικό πρόγραμμα με ποιοτικές ταινίες, μοναδικές συναυλίες και ποικίλα δρώμενα. Με δράσεις για μικρούς και μεγάλους, για τις οποίες είμαι βέβαιος ότι για μια ακόμη φορά θα τιμήσετε με την στήριξη και συμμετοχή σας. Ένα προσεκτικά διαμορφωμένο και υψηλού επιπέδου καλλιτεχνικό πρόγραμμα, για όλα τα γούστα, το οποίο θα κάνει ξεχωριστές τις βραδιές μας. Ραντεβού λοιπόν στις οθόνες, στις πλατείες και στα σχολεία μας σε όλη τη Μεταμόρφωση!
ΣΤΡΑΤΟΣ ΣΑΡΑΟΥΔΑΣ ΔΗΜΑΡΧΟΣ ΜΕΤΑΜΟΡΦΩΣΗΣ
ΠΕΜΠΤΗ 4.9.2025
ΧΩΡΙΣ ΟΙΚΟΓΕΝΕΙΑ ΓΑΛΛΙΚΗ • ΔΡΑΜΑΤΙΚΗ • ΔΙΑΡΚΕΙΑ 105’
Βασισμένη στο ομώνυμο κλασικό αριστούργημα της γαλλικής λογοτεχνίας του Έκτορα Μαλό, που έχει μεγαλώσει γενιές παιδιών σε όλο τον κόσμο, η ταινία «Χωρίς Οικογένεια» μεταφέρει για πρώτη φορά στη μεγάλη οθόνη την ιστορία του μικρού Remi σε μια σύγχρονη, επική ταινία με μοντέρνο αέρα, υπέροχα σκηνικά, νοσταλγική ατμόσφαιρα και μια συγκινητική και πάνω απ’ όλα αισιόδοξη ιστορία ενηλικίωσης για μικρούς και μεγάλους. ΣΚΗΝΟΘΕΣΊΑ: Αντουάν Μπλοσιέ
ΠΑΊΖΟΥΝ: Βιρζινί Λεντουαγιέν, Ζακ Περέν, Μαλόμ Πακουέν, Ντανιέλ Οτέιγ
1ο ΔΗΜΟΤΙΚΟ ΣΧΟΛΕΙΟ (Κοραή 9)
ΩΡΑ ΕΝΑΡΞΗΣ 20:30 αναλόγως της δύσης του ηλίου και του προσανατολισμού χώρου

Ο Πόρκι & ο Ντάφι Σώζουν τη Γη στην Γλυφάδα
2025-09-04 20:30 - 22:30 | Πάρκο Κυκλοφοριακής Αγωγής Γλυφάδα, Ηφαίστου και Δημελά, Γλυφάδα, Αττική, 16674, Greece
Παιδικό Φεστιβάλ Γλυφάδας 2025
Το Φεστιβάλ Γλυφάδας συνεχίζεται. Η δεύτερη φάση για το Παιδικό Φεστιβάλ Γλυφάδας 2025 δίνει την έναρξη από 25 Αυγούστου. Όλες οι εκδηλώσεις έχουν ελεύθερη είσοδο.
Πατήστε εδώ για να δείτε το πλήρες πρόγραμμα του Παιδικού Φεστιβάλ Γλυφάδας
Πατήστε εδώ για να δείτε το πρόγραμμα των εκδηλώσεων της 3ης Μαρίνας
Ο Πόρκι & ο Ντάφι Σώζουν τη Γη
Πέμπτη 4 Σεπτεμβρίου
Ώρα Έναρξης: 20:30
Πάρκο Κυκλοφοριακής Αγωγής
Ο Πόρκι Πιγκ και ο Ντάφι Ντακ είναι μέσα στην ατυχία αφότου ένα μυστηριώδες ιπτάμενο αντικείμενο κατέστρεψε ολοσχερώς τη στέγη τους. Καθώς δεν υπάρχουν χρήματα για την επισκευή της, οι φίλοι μας κινδυνεύουν να χάσουν το πατρικό τους σπίτι! Ευτυχώς, οι δυο τους συναντούν την Πετούνια Πιγκ που αναλαμβάνει να βοηθήσει, εξασφαλίζοντάς τους δουλειά στο τοπικό εργοστάσιο τσίχλας, όπου εργάζεται ως επιστημονική συνεργάτης παρασκευής γεύσεων. Όλα πάνε περίφημα, μέχρι που ο Ντάφι παρατηρεί κάτι περίεργο. Η νέα γεύση τσίχλας που πωλείται και μασιέται παγκοσμίως έχει μολυνθεί από μια μυστηριώδη, γλοιώδη, πράσινη γλίτσα! Ο Ντάφι προσπαθεί να προειδοποιήσει τους πάντες, αλλά το μόνο που καταφέρνει είναι να απολυθεί από το εργοστάσιο και να μπει στη φυλακή.
ΕΙΔΟΣΟΣ ΔΩΡΕΑΝ Αντί εισιτηρίου συγκεντρώνουμε τρόφιμα και φάρμακα για τις κοινωνικές δομές του Δήμου Γλυφάδας

Soundrack to a Coup d'Etat
2025-09-04 20:30 - 22:30 | Προσφυγικές Πολυκατοικίες Λεωφόρου Αλεξάνδρας Αθήνα, Αριστοτέλους Κούζη, Αθήνα, Αττική, 11522, Greece
Soundrack to a Coup d’Etat
Την Πέμπτη 4/9 στις 20:30 στην Πλατεία των Προσφυγικών (Κούζη & Βεγορίτιδος) θα προβληθεί το ντοκιμαντέρ “Soundrack to a Coup d’Etat”, σκηνοθετημένο απο τον Johan Grimonprez 2024. Το ντοκιμαντέρ έχει αγγλικούς υποτίτλους και διάρκεια 2 ώρες και 30 λεπτά.
Η περιγραφή του ντοκιμαντέρ: Η τζαζ και η αποαποικιοποίηση διαπλέκονται σε αυτό το ιστορικό τρενάκι που ξαναγράφει το επεισόδιο του Ψυχρού Πολέμου που οδήγησε τους μουσικούς Abbey Lincoln και Max Roach να συντρίψουν το Συμβούλιο Ασφαλείας του ΟΗΕ σε ένδειξη διαμαρτυρίας για τη δολοφονία του ηγέτη του Κονγκό Patrice Lumumba.Είναι το 1960, έξι μήνες μετά την εισδοχή δεκαέξι νέων ανεξάρτητων αφρικανικών χωρών στον ΟΗΕ, που ένας πολιτικός σεισμός μετατοπίζει την πλειοψηφία των ψήφων από τις αποικιοκρατικές δυνάμεις στον Παγκόσμιο Νότο. Καθώς ο σοβιετικός ηγέτης Νικίτα Χρουστσόφ χτυπάει το παπούτσι του από αγανάκτηση για τη συνενοχή του ΟΗΕ στην ανατροπή του Λουμούμπα, το αμερικανικό υπουργείο Εξωτερικών αναλαμβάνει δράση στέλνοντας τον πρεσβευτή της τζαζ Λούις Άρμστρονγκ στο Κονγκό για να αποσπάσει την προσοχή από το πραξικόπημα που υποστήριζε η CIA, με αποσπάσματα από τα βιβλία «My Country, Africa» της Andrée Blouin (σε αφήγηση της Marie Daulne aka Zap Mama), “Congo Inc. ‘ του In Koli Jean Bofane, “To Katanga and Back” του Conor Cruise O’Brien (σε αφήγηση του Patrick Cruise O’Brien), και ηχητικά απομνημονεύματα του Nikita Khrushchev.
Συνέλευση Κατειλημμένων Προσφυγικών (ΣΥ.ΚΑ.ΠΡΟ)
Μail: sykapro_squat@riseup.net
Blog: sykaprosquat.noblogs.org
Instagram : @sykapro__
Twitter: @Prosfygika
[ENG] Documentary Projection “Soundrack to a Coup d’Etat”
On Thursday 4/9 at 20:30 at the Square of Prosfygika (Kouzi & Vegoritidos) the documentary “Soundrack to a Coup d’Etat” will be screened directed by Johan Grimonprez 2024. The documentary has english subtitles and the duration is an 2 hours and 30 minutes.
The description of the documentary: Jazz and decolonisation are entwined in this historical rollercoaster that rewrites the Cold War episode that led musicians Abbey Lincoln and Max Roach to crash the UN Security Council in protest against the murder of Congolese leader Patrice Lumumba.It is in 1960, six months after the admission of sixteen newly independent African countries to the UN, that a political earthquake shifts the majority vote from the colonial powers to the Global South. As Soviet leader Nikita Khrushchev bangs his shoe in indignation at the UN’s complicity in the overthrow of Lumumba, the US State Department swings into action by sending jazz ambassador Louis Armstrong to Congo to deflect attention from the CIA-backed coup, featuring excerpts from ‘My Country, Africa’ by Andrée Blouin (narrated by Marie Daulne aka Zap Mama), ‘Congo Inc. ‘ by In Koli Jean Bofane, ‘To Katanga and Back’ by Conor Cruise O’Brien (narrated by Patrick Cruise O’Brien), and audio memoirs by Nikita Khrushchev.
Assembly of Squatted Prosfygika (SY.KA.PRO.)
Μail: sykapro_squat@riseup.net
Blog: sykaprosquat.noblogs.org
Instagram: @sykapro__
Twitter: @Prosfygika

Βραδιές Κινηματογράφου σε Σχολεία του Δήμου Αθηναίων
2025-09-04 20:30 - 22:30 | Αττική
Βραδιές Κινηματογράφου σε Σχολεία του Δήμου Αθηναίων
Βραδιές κινηματογράφου σε σχολεία της Αθήνας το φθινόπωρο. Ο Δήμος Αθηναίων φέρνει τον κινηματογράφο πιο κοντά στα παιδιά, τις οικογένειες και της γειτονιές. Από την Πέμπτη 4 Σεπτεμβρίου ξεκινούν και πάλι οι δωρεάν προβολές παιδικών ταινιών στα προαύλια των σχολείων. Το «ταξίδι» στη μαγεία της Μεγάλης Οθόνης θα διαρκέσει έως τις 5 Οκτωβρίου. Γονείς και παιδιά θα έχουν την ευκαιρία να παρακολουθήσουν δωρεάν 73 προβολές ταινιών μοιρασμένες σε 19 διαφορετικές ημερομηνίες. Οι προβολές θα γίνουν σε Δημοτικά, Γυμνάσια και Λύκεια όλων των Δημοτικών Κοινοτήτων.
Πατήστε ΕΔΩ για να δείτε το πλήρες πρόγραμμα ροβολών
1η μέρα προβολών (Πέμπτη 04/09):
107ο Δημοτικό Σχολείο Αθηνών (Θ. Ιωαννίδη 7-11, 7η Δημοτική Κοινότητα) – «Ο Μικρός Νικόλας πάει Διακοπές»
8ο Γυμνάσιο Αθηνών (Νικοπόλεως 33, Πατήσια, 6η Δημοτική Κοινότητα) – «Επικίνδυνες Ψαρικές Αποστολές»
59ο Γυμνάσιο – 59ο ΓΕΛ Αθηνών (Σεκούνδου 10, 5η Δημοτική Κοινότητα) – «Το Απίθανο ταξίδι του Μικρού Γκρίζλι»
144ο Δημοτικό Σχολείο Αθηνών (Χατζηαποστόλου & Μετοχίτη, 4η Δημοτική Κοινότητα) – «Ο Λούης και οι Εξωγήινοι»
Η ώρα των προβολών θα είναι 20:30 μέχρι και τις 19 Σεπτεμβρίου, ενώ από τις 20 Σεπτεμβρίου θα είναι στις 20:00. Η ώρα προσέλευσης θα είναι μισή ώρα νωρίτερα.
Παρακαλούνται οι θεατές να διατηρούν τον χώρο καθαρό.

Ένοχος χωρίς Αποδείξεις στα Βριλήσσια
2025-09-04 21:00 - 23:00 | 3ο Δημοτικό Σχολείο Βριλησσίων, 25ης Μαρτίου & Μακεδονίας, Βριλήσσια, Αττική, 15238, Greece
Ένοχος χωρίς Αποδείξεις
Το Cine Δράση ολοκληρώνει τις καλοκαιρινές του προβολές στο 3ο Δημοτικό την Πέμπτη 4 Σεπτεμβρίου, ώρα 9:00μμ με την κλασική χολιγουντιανή ταινία «Ένοχος χωρίς Αποδείξεις» του Irwin Winkler. Ταινία του 1991, με πολύ επίκαιρο θέμα αυτό του κυνηγητού μέχρι εξόντωσης της αντίθετης γνώμης και της προδοσίας. Αλήθεια ποιος προηγείται, ο φίλος σου ή η χώρα σου; Οι έντιμοι άνθρωποι αποφασίζουν να σταθούν με το μέρος της μιας πλευράς και το πράττουν ανάλογα με το ποιος είναι ο φίλος και ποια η χώρα. Για εκείνους όμως που πιάστηκαν στο κυνήγι μαγισσών, που ξεκίνησε στα τέλη της δεκαετίας του 1940 στο Χόλυγουντ από την Επιτροπή Αντιαμερικανικών Δραστηριοτήτων της Βουλής των Αντιπροσώπων (HUAC) με επικεφαλής τον γερουσιαστή Μακάρθι, η απόφαση σήμαινε ή προδοσία των ιδανικών τους ή απώλεια της δουλειάς τους. Ήταν μια άχρηστη τελικά, αλλά βάρβαρη διαδικασία στην οποία μια ομάδα ταλαντούχων ανθρώπων ντροπιάστηκε και ταπεινώθηκε δημόσια στα χέρια μιας άλλης. Αν και το φιλμ αφορά μια περίοδο που χρονολογείται περίπου 40 χρόνια πριν αυτό βγει στις αίθουσες υπενθυμίζει ένα μάθημα που πάντα κινδυνεύουμε να ξεχνάμε: ότι η μεγαλύτερη υπηρεσία που μπορούμε να προσφέρουμε στη χώρα μας είναι να είμαστε πιστοί στη συνείδησή μας.
Την Πέμπτη 11 Σεπτεμβρίου επιστρέφουμε στο ΤΥΠΕΤ και στη χειμερινή ώρα 8:15΄μμ, με την ταινία «Η Επιστροφή» του Αντρέι Ζβιάγκιντσεφ.
Πέμπτη 4 Σεπτεμβρίου 2025, 9:00μμ, στο 3ο Δημοτικό Σχολείο Βριλησσίων (25ης Μαρτίου & Μακεδονίας) από το Cine Δράση Ένοχος χωρίς Αποδείξεις/ Guilty by Suspicion ΗΠΑ, Δραματική, 1991. Διάρκεια: 105’. Σενάριο-Σκηνοθεσία: Irwin Winkler. Πρωταγωνιστούν: Robert De Niro, Annette Bening, George Wendt, Martin Scorsese, Patricia Wetting, Ben Piazza, Sam Wanamaker.
Η HUAC παρουσίαζε το Χόλυγουντ ως εστία ανατροπής και κατόπιν τούτου διεξήγαγε ακροάσεις σχετικά με τις φερόμενες κομμουνιστικές διασυνδέσεις πολλών σκηνοθετών, σεναριογράφων, ηθοποιών. Πολλοί από αυτούς ήταν μέλη του Κομμουνιστικού Κόμματος ή συνεργαζόμενων ομάδων, ειδικά στα τέλη της δεκαετίας του 1930, όταν η Ρωσία αναγνωριζόταν επίσημα ως σύμμαχος κατά του φασισμού. Οι περισσότεροι από όσους κατέθεσαν ενώπιον της Επιτροπής παραδέχτηκαν τις δικές τους πολιτικές δραστηριότητες, άλλωστε η συμμετοχή σε οποιοδήποτε πολιτικό κόμμα ήταν τότε, όπως και τώρα, απολύτως νόμιμη, προστατευόμενη από τον Χάρτη Δικαιωμάτων. Αλλά η HUAC ήθελε κάτι περισσότερο από προσωπικές ομολογίες. Ήθελε οι μάρτυρές να «δώσουν ονόματα», να απαριθμήσουν άτομα που είχαν δει σε συναντήσεις του κόμματος, είχαν ακούσει ότι ήταν μέλη του κόμματος ή είχαν εκφραστεί θετικά για αυτό. Τα μέλη της, μεθυσμένα από την εξουσία που είχαν πάνω σε πλούσιους και διάσημους ανθρώπους, απολάμβαναν να ανακρίνουν καλλιτέχνες όπως οι Τζον Γκάρφιλντ, Άρθουρ Μίλερ, Λίλιαν Χέλμαν, Ντάλτον Τράμπο. Τα μεγάλα στούντιο ακολούθησαν το παράδειγμα τους, βάζοντας στη μαύρη λίστα όσους δεν «συνεργάζονταν». Η Επιτροπή κέρδισε τόση δημοσιότητα και επιρροή που σύντομα ο γερουσιαστής Μακάρθι πρόβλεψε τις δυνατότητες και μετακινήθηκε από το Χόλυγουντ στους πραγματικά μεγάλους στόχους: Κουνώντας ένα φύλλο χαρτί στον αέρα ισχυρίστηκε ότι κατείχε τα ονόματα 500 κομμουνιστών που ήταν μέλη της Ομοσπονδιακής κυβέρνησης. Από εκεί και μετά ξεκίνησε η αντίστροφη μέτρηση καθώς άρχισε να αποκαλύπτεται ότι λίγες κυβερνητικές υπηρεσίες ήταν πιο «αντιαμερικανικές» από την HUAC.
Το φιλμ αφηγείται την ιστορία εκείνης της εποχής, μέσα από την περίπτωση ενός σκηνοθέτη ονόματι Ντέιβιντ Μέριλ (Robert de Niro), ανθρώπου που δεν υπήρξε φανατικός ή ήρωας, αλλά αρνήθηκε σθεναρά να προδώσει τους φίλους του ενώπιον μιας ομάδας για την οποία δεν έτρεφε κανένα σεβασμό. Καθώς ξεκινά η ταινία, ο Μέριλ επιστρέψει από την Ευρώπη για μια συνάντηση με τον επικεφαλής της 20th Century-Fox Ντάριλ Ζάνουκ (Ben Piazza). Έχει ακούσει για τις ακροάσεις, αλλά αισθάνεται υπερβολικά αθώος και καθόλου ανατρεπτικός οπότε θεωρεί ότι το θέμα δεν τον αφορά. Σίγουρα, πήγε σε μερικές συναντήσεις του κόμματος τη δεκαετία του 1930, όταν ήταν αξιέπαινο στο Χόλυγουντ να αγκαλιάζεις αντιφασιστικές ομάδες, αλλά το κόμμα τον απέρριψε, «γιατί διαφωνούσε πολύ». Το στούντιο του προτείνει να δει έναν δικηγόρο (Sam Wanamaker, ο οποίος είναι και ο ίδιος θύμα της λίστας). Ο δικηγόρος εξηγεί πώς όλα μπορούν να διευθετηθούν κεκλεισμένων των θυρών. Το μόνο που έχει να κάνει είναι να κατονομάσει ονόματα, να «συνεργαστεί» και θα του επιτραπεί να εργαστεί στο νέο του project. Εύκολα πράγματα αν η συνείδησή σου στο επιτρέπει. . Αλλά ό,τι ακολουθεί δεν είναι καθόλου εύκολο. Ένα από τα ονόματα που θέλει να κατονομάσει η HUAC είναι αυτό του φίλου του συγγραφέα Μπάνι (George Wendt). Αλλά, ο Μέριλ, δεν μπορεί να προδώσει έναν φίλο με αυτόν τον τρόπο. Έτσι, το project στο Fox ακυρώνεται και παρασύρεται σε έναν εφιαλτικό κόσμο όπου κανείς δεν ξέρει ακριβώς ποιοι είναι οι κανόνες. Εκτός από τη δουλειά θα χάσει το σπίτι του, θα μείνει χωρίς λεφτά, θα επιστρέψει στην πρώην του (Anette Benning), θα χάσει φίλους είτε γιατί τον αποφεύγουν, όπως οι παλιοί συνεργάτες του στη Νέα Υόρκη, είτε γιατί θα επιλέξουν την μετανάστευση (Martin Scorsese) ή τον θάνατο (Patricia Wetting) από την ατίμωση και την καταστροφή. Και καθώς η μεγάλη ημέρα της δημόσιας ακρόασης πλησιάζει και τα προβλήματα διογκώνεται το ερώτημα παραμένει. Θα μείνει ο Μέριλ πιστός στις αξίες του και ιδανικά του ή θα υποκύψει στις πιέσεις;
Το «Guilty by Suspicion» αφηγείται, λοιπόν, μια ιστορία που ακόμη και σήμερα διχάζει όσους κατήγγειλαν ονόματα και όσους δεν το έκαναν. Η ιστορία έχει δικαιώσει όσους αρνήθηκαν να προδώσουν τις αρχές τους, αλλά πώς θα αντιδρούσε οποιοσδήποτε από εμάς εκείνη την εποχή – όταν το να αψηφήσεις την Επιτροπή Αντιαμερικανικών Δραστηριοτήτων μετέτρεπε ένα κλασικό θέμα συζήτησης σε εφιαλτική πραγματικότητα; Το φιλμ δεν είναι μόνο μια ισχυρή δήλωση κατά της μαύρης λίστας, αλλά και μια από τις καλύτερες ταινίες του Χόλυγουντ. Ο σημαντικός παραγωγός («GoodFellas») Irwin Winkler, που κάνει εδώ το σκηνοθετικό του ντεμπούτο, προσεγγίζει το θέμα του προσηλωμένος στα γεγονότα, επιλογή που χαρίζει αυθεντικότητα στη διήγηση του. Προσέξτε τον μετρημένο διάλογο με τον οποίο ο Ζανούκ παρουσιάζει τις επιλογές του Μέριλ. Έχουμε να κάνουμε με έναν χαρακτήρα που δεν σέβεται τη μαύρη λίστα, αλλά ούτε και επιθυμεί να αυτοκτονήσει επαγγελματικά. Ή τον ψύχραιμο επαγγελματισμό με τον οποίο οι δύο σκηνοθέτες (που τους υποδύονται οι De Niro και Scorsese) συζητούν πώς θα μονταριστεί μια σεκάνς Οι ηθοποιοί δίνουν όλοι τον καλύτερο τους εαυτό.

Το τέρας στην Λαμπηδόνα
2025-09-04 21:00 - 23:00 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
Το τέρας
Το Κοινωνικό Πολιτιστικό Κέντρο Βύρωνα σας καλεί την Πέμπτη 4/9/25 στις 9.00μμ στη Λαμπηδόνα (Άλσος Αγίας Τριάδας – Βύρωνας). Θα προβάλουμε την κωμωδία “Il mostro” (Το τέρας), σε σκηνοθεσία Roberto Benigni, 1994, με τους Roberto Benigni, Michel Blanc, Nicoletta Braschi.
Ο Loris (Roberto Benigni) είναι μεροκαματιάρης, αφελής μικροαπατεώνας. Μια σειρά κωμικών παρεξηγήσεων κάνει την αστυνομία να πιστέψει ότι είναι το “τέρας”: ο κατά συρροήν δολοφόνος γυναικών που έχει τρομοκρατήσει την πόλη. Έτσι, του στήνει μια γελοία παγίδα μέσω μιας γυναίκας-αστυνομικού. Τα ΜΜΕ αναπαράγουν την στοχοποίηση κάνοντας τον Lori να τρέχει με τον παραπληροφορημένο όχλο να τον κυνηγάει. Μόνο η λογική και η αγάπη μπορούν να τον σώσουν.

The Taste of Tea στον Μπερντέ
2025-09-04 21:00 - 23:00 | Αυτοδιαχειριζόμενος κοινωνικός χώρος Μπερντές, Αράδου 55, Αθήνα, Αττική, Greece
The Taste of Tea στον Μπερντέ
Έπειτα από μια σύντομη ανάπαυλα, η ομάδα προβολών του αυτοδιαχειριζόμενου χώρου Μπερντέ επέστρεψε και την Πέμπτη 4/9 στις 21:00, σας προσκαλεί στην πρώτη προβολή της σεζόν με την ταινία The Taste of Tea (2004) του Katsuhito Ishii.
Δύο λόγια για την ταινία:
Η ταινία The Taste of Tea του Katsuhito Ishii είναι μια ιδιαίτερη και ποιητική απεικόνιση της ζωής μιας οικογένειας που ζει στην επαρχία της Ιαπωνίας. Με χιούμορ, τρυφερότητα και σουρεαλιστικές εικόνες, ο σκηνοθέτης συνθέτει ένα μωσαϊκό από καθημερινές στιγμές, εφηβικές ανησυχίες και οικογενειακούς δεσμούς, που αποκαλύπτει τη μαγεία της απλότητας.
Έχει συχνά περιγραφεί ως μια πιο «σουρεαλιστική» εκδοχή του Fanny and Alexander του Ingmar Bergman, καθώς, όπως και εκεί, η ταινία υφαίνει το πραγματικό με το φανταστικό για να αποτυπώσει την παιδική ματιά, τις οικογενειακές σχέσεις και τις μυστικές πλευρές της καθημερινής ζωής.
Λίγα λόγια και για την ομάδα μας:
Σε μια εποχή που η ακρίβεια καταπιέζει όλες τις πτυχές της ζωής μας, η επαφή με την τέχνη του κινηματογράφου αποτελεί πλέον ένα ακριβό χόμπι. Κόντρα σε λογικές κέρδους προτάσσουμε μια συλλογική εμπειρία θέασης χωρίς αντίτιμο. Κάθε Πέμπτη ο Μπερντές μετουσιώνεται σε ένα σινεμά από εμάς για εμάς. Με το πέρας της προβολής καθόμαστε και κουβεντιάζουμε, διότι όταν μοιραζόμαστε τα συναισθήματα και τις σκέψεις μας για μια ταινία δεν την ξεχνάμε ποτέ! Προσκαλούμε όσα μοιράζονται την ίδια αγάπη για την έβδομη τέχνη να συμμετέχουν ενεργά στην πραγματοποίηση των αυτοοργανωμένων προβολών, και να στηρίζουν τον χώρο με την παρουσία τους.
• Η ταινία ξεκινάει στις 21:30.
• Μετά από κάθε προβολή ακολουθεί συζήτηση.
• Πρόσβαση 220/221 (6η Ιλισίων)
• Στον χώρο λειτουργεί κινηματικό βιβλιοπωλείο, δανειστική βιβλιοθήκη.

Εγώ ο Απαισιότατος 4 στο Περιστέρι
2025-09-05 20:00 - 22:00 | Άλσος Περιστερίου, Αγίου Βασιλείου 62, Περιστέρι, Αττική, 12135, Greece
Πολιτιστικός Σεπτέμβρης 2025 στο Άλσος Περιστερίου
Μεγάλες Συναυλίες & Μουσικοχορευτικές Παραστάσεις – Κινηματογράφος. Ο Δήμος Περιστερίου, πιστός στο ραντεβού του με τον πολιτισμό, παρουσιάζει ένα πλούσιο και πολύπλευρο πρόγραμμα εκδηλώσεων για τον Σεπτέμβριο του 2025, κλείνοντας έναν μεγάλο κύκλο πολιτιστικών δράσεων που ξεκίνησε τον Μάιο. Όλες οι εκδηλώσεις θα πραγματοποιηθούν στο Άλσος Περιστερίου, το ωραιότερο Άλσος της Αττικής, με είσοδο ελεύθερη για όλους τους πολίτες.
Πατήστε ΕΔΩ για να δείτε το πλήρες πρόγραμμα.
Παρασκευή 5 Σεπτεμβρίου KIDS MEGA CINEMA “Εγώ ο Απαισιότατος 4”. Προβολή για τα παιδιά της πόλης μας και όχι μόνο. Η ταινία είναι αμερικανική παραγωγή animation, έγχρωμη, του 2024, με διάρκεια 94 λεπτά. Η ταινία προβάλλεται μεταγλωττισμένη.

Η Γιούκου και το λουλούδι των Ιμαλαΐων στην Μεταμόρφωση
2025-09-05 20:30 - 22:30 | 1ο Δημοτικό Σχολείο Μεταμόρφωσης, Κοραή 9, Μεταμόρφωση, Αττική, 14452, Greece
Η Μεταμόρφωση γιορτάΖΕΙ 2025
Θερινές εκδηλώσεις
Φίλες και φίλοι, Και αυτό το καλοκαίρι έχουμε σχεδιάσει ένα πλούσιο πολιτιστικό πρόγραμμα με ποιοτικές ταινίες, μοναδικές συναυλίες και ποικίλα δρώμενα. Με δράσεις για μικρούς και μεγάλους, για τις οποίες είμαι βέβαιος ότι για μια ακόμη φορά θα τιμήσετε με την στήριξη και συμμετοχή σας. Ένα προσεκτικά διαμορφωμένο και υψηλού επιπέδου καλλιτεχνικό πρόγραμμα, για όλα τα γούστα, το οποίο θα κάνει ξεχωριστές τις βραδιές μας. Ραντεβού λοιπόν στις οθόνες, στις πλατείες και στα σχολεία μας σε όλη τη Μεταμόρφωση!
ΣΤΡΑΤΟΣ ΣΑΡΑΟΥΔΑΣ ΔΗΜΑΡΧΟΣ ΜΕΤΑΜΟΡΦΩΣΗΣ
ΠΑΡΑΣΚΕΥΗ 5.9.2025
Η ΓΙΟΥΚΟΥ & ΤΟ ΛΟΥΛΟΥΔΙ ΤΩΝ ΙΜΑΛΑΙΩΝ ΓΑΛΛΙΚΗ • ANIMATION • ΔΙΑΡΚΕΙΑ 62’
Στην κορυφή των ψηλότερων βουνών της Γης ζει ένα φυτό που τρέφεται με τον πιο ζεστό και λαμπερό ήλιο, το θρυλικό λουλούδι των Ιμαλαΐων. Η Γιούκου, ένα ποντικάκι που ζει με την οικογένειά του στο υπόγειο ενός κάστρου, αποφασίζει να ξεκινήσει ένα τολμηρό ταξίδι αναζήτησης.
ΣΚΗΝΟΘΕΣΊΑ: Αρνό Ντεμίνκ, Ρεμί Ντουρέν
1ο ΔΗΜΟΤΙΚΟ ΣΧΟΛΕΙΟ (Κοραή 9)
ΩΡΑ ΕΝΑΡΞΗΣ 20:30 αναλόγως της δύσης του ηλίου και του προσανατολισμού χώρου

Βραδιές Κινηματογράφου σε Σχολεία του Δήμου Αθηναίων
2025-09-05 20:30 - 22:30 | Αττική
Βραδιές Κινηματογράφου σε Σχολεία του Δήμου Αθηναίων
Βραδιές κινηματογράφου σε σχολεία της Αθήνας το φθινόπωρο. Ο Δήμος Αθηναίων φέρνει τον κινηματογράφο πιο κοντά στα παιδιά, τις οικογένειες και της γειτονιές. Από την Πέμπτη 4 Σεπτεμβρίου ξεκινούν και πάλι οι δωρεάν προβολές παιδικών ταινιών στα προαύλια των σχολείων. Το «ταξίδι» στη μαγεία της Μεγάλης Οθόνης θα διαρκέσει έως τις 5 Οκτωβρίου. Γονείς και παιδιά θα έχουν την ευκαιρία να παρακολουθήσουν δωρεάν 73 προβολές ταινιών μοιρασμένες σε 19 διαφορετικές ημερομηνίες. Οι προβολές θα γίνουν σε Δημοτικά, Γυμνάσια και Λύκεια όλων των Δημοτικών Κοινοτήτων.
Πατήστε ΕΔΩ για να δείτε το πλήρες πρόγραμμα ροβολών
2η μέρα προβολών (Παρασκευή 05/09):
12ο Γυμνάσιο – 12ο ΓΕΛ Αθηνών (Κειριαδών & Σφηττιών 1, 3η Δημοτική Κοινότητα) – «Ο Μικρός Πρίγκιπας»
117ο Δημοτικό Σχολείο Αθηνών (Μάχης Αναλάτου 70, 2η Δημοτική Κοινότητα) – «Γατοσυμμορία: η Αρχή»
4ο Γυμνάσιο – 6ο Εσπερινό Λύκειο (Σάμου 46, 1η Δημοτική Κοινότητα) – «Η Παρέα των Θαυμάτων»
111ο Δημοτικό Σχολείο Αθηνών (Γ. Κεδρινού & Δ. Τσέλιου, 7η Δημοτική Κοινότητα) – «Ο Απίθανος Μορίς»
Η ώρα των προβολών θα είναι 20:30 μέχρι και τις 19 Σεπτεμβρίου, ενώ από τις 20 Σεπτεμβρίου θα είναι στις 20:00. Η ώρα προσέλευσης θα είναι μισή ώρα νωρίτερα.
Παρακαλούνται οι θεατές να διατηρούν τον χώρο καθαρό.

Το Μεγάλο Ταξίδι του Μικρού Γκρίζλι στο ΚΠΙΣΝ
2025-09-05 21:00 - 23:00 | Κέντρο Πολιτισμού Ίδρυμα Σταύρος Νιάρχος ΚΠΙΣΝ, Λεωφ. Συγγρού 364, Καλλιθέα, Αττική, 17674, Greece
Οι Ήρωες που δεν περίμενες. Εμπνευσμένο από το πνεύμα του φαντασμαγορικού μιούζικαλ  Wicked —μια ιστορία που επαναπροσδιορίζει τους «κακούς», αμφισβητεί τις προκαταλήψεις και αναδεικνύει την πολυπλοκότητα της ταυτότητας— το φετινό Park Your Cinema Kids έχει ως κεντρικό θέμα τους απρόσμενους ήρωες.
Χαρακτήρες που ανατρέπουν τις προσδοκίες και αφηγήσεις που αποδομούν τις προκαταλήψεις προσκαλούν τους μικρούς θεατές να κοιτάξουν πέρα από την επιφάνεια. Από τον ποντικό που έγινε κορυφαίος παριζιάνος σεφ στον Ρατατούη και την κλασική ιστορία της Πεντάμορφης και του Τέρατος, μέχρι το φιλόξενο με τον πιο απίθανο τρόπο Ξενοδοχείο για Τέρατα και την πριγκίπισσα που εξέπληξε με το θάρρος της στο Η Ράια και ο Τελευταίος Δράκος, το φετινό πρόγραμμα προσφέρει μια παιχνιδιάρικη και ταυτόχρονα βαθιά ματιά στην ενσυναίσθηση, τη μεταμόρφωση και το θάρρος να σε δουν όπως πραγματικά είσαι.
Επιμέλεια προγράμματος: Παιδικό & Εφηβικό Διεθνές Φεστιβάλ Κινηματογράφου Αθήνας
Το Μεγάλο Ταξίδι του Μικρού Γκρίζλι (2023)
Οι μέρες περνούν μες στη χαλάρωση για τον αξιαγάπητο αρκούδο Μικ Μικ και τον πανέξυπνο λαγό Όσκαρ . Αλλά δεν είναι γραφτό τους να απολαύσουν την ηρεμία τους για πολύ καιρό, γιατί ξαφνικά η περιπέτεια τούς χτυπά την πόρτα: μια μέρα, το κλάμα ενός γλυκύτατου νεογέννητου αρκουδομωρού ακούγεται κοντά στο σπίτι τους κι εκείνοι δεν πιστεύουν στα αυτιά τους: άλλη μια λανθασμένη μωρό-παράδοση από τον πελαργό έχει γίνει πια δικός τους μπελάς! Σύντομα οι δύο τους, με τη βοήθεια φίλων, θα βάλουν μπρος για να παραδώσουν το μωρό στους γονείς του στην άλλη άκρη του κόσμου, χωρίς να γνωρίζουν ότι δε θέλουν όλοι να φτάσουν στον προορισμό τους… Ένας παμπόνηρος γύπας, που έχει τα δικά του σχέδια για το δάσος, θα κάνει τα πάντα για να τους σταματήσει, αλλά θα τα βρει σκούρα με τη συγκεκριμένη τρελοπαρέα. Αρκεί, βέβαια, ο Όσκαρ να καταφέρει να κρατήσει τον Μικ Μικ μακριά από τον πειρασμό της… χειμερίας νάρκης.
Σκηνοθεσία: Natalya Nilova, Vasiliy Rovenskiy
Διάρκεια: 1ώ 30λ
Sensory Friendly προβολή
Tο Κέντρο Πολιτισμού Ίδρυμα Σταύρος Νιάρχος (ΚΠΙΣΝ) και τo TheHappyAct παρουσιάζουν μία Sensory Friendly προβολή, στο πλαίσιο της σειράς υπαίθριων κινηματογραφικών προβολών του ΚΠΙΣΝ Park Your Cinema Kids.
Τι είναι οι Sensory Friendly προβολές ταινιών στον κινηματογράφο;
Οι Sensory Friendly προβολές είναι ειδικά προσαρμοσμένες προβολές, ώστε να είναι προσβάσιμες σε άτομα με αυτισμό και άτομα που αντιμετωπίζουν προβλήματα αισθητηριακής επεξεργασίας.
Κατά τη διάρκεια της προβολής υπάρχει:
Δυνατότητα πρόσβασης σε θέσεις με χαμηλότερη ένταση ήχου.
Μεγάλος ανοιχτός χώρος στον οποίο οι θεατές μπορούν να κινηθούν ελεύθερα.
Δεν υπάρχει χρόνος αναμονής για διαφημίσεις και απαίτηση για ησυχία.

Καμία Πατρίδα για τους Μελλοθάνατους στο Επι Κολωνώ
2025-09-05 21:00 - 23:00, 2025-09-06 21:00 - 23:00, 2025-09-07 21:00 - 23:00 | Θέατρο Επί Κολωνώ, Ναυπλίου 12 & Λένορμαν 94, Αθήνα, Αττική, 10444, Greece
Θερινό σινεμά στην αυλή του Επί Κολωνώ με ελεύθερη είσοδο
Σινεμά στο Επί Κολωνώ και τον Σεπτέμβρη. Οι θερινές προβολές στο Θέατρο Επί Κολωνώ συνεχίζονται και τον Σεπτέμβριο, με βραβευμένες ταινίες – και ελεύθερη είσοδο. Μετά τη θερμή ανταπόκριση του κοινού στις προβολές του Ιουλίου, το Επί Κολωνώ ανακοινώνει νέες προβολές σημαντικών και βραβευμένων ταινιών και για τον Σεπτέμβρη.
Δείτε το πλήρες πρόγραμμα ΕΔΩ
«Καμία Πατρίδα για τους Μελλοθάνατους»
των αδελφών Κοέν, σε σενάριο Κόρμακ ΜακΚάρθυ
(ημερομηνίες 5/9, 6/9, 7/9, 25/9)
Τέξας, 1980. Ένας τριαντάρης τυχοδιώκτης βρίσκει στον δρόμο του μια βαλίτσα με χρήματα, αιματηρό προϊόν του εμπορίου ηρωίνης που σφύζει στα μεξικανικά σύνορα. Αποφασίζει, κλέβοντας τα χρήματα αυτά, να εγκαταλείψει την παλιά ζωή του. Στο κατόπι του ένας δολοφόνος-αίνιγμα, η απόλυτη ενσάρκωση του παραλόγου και του κακού, αλλά κι ένας συρφετός από σκοτεινά πρόσωπα, έμποροι, σερίφηδες και πληρωμένοι ανθρωποκυνηγοί.
Το έργο είναι μια ατμοσφαιρική κινηματογραφική διασκευή του ομώνυμου μυθιστορήματος του Κόρμακ ΜακΚάρθυ, σε σκηνοθεσία των αδελφών Κοέν. Πρωταγωνιστούν οι Τόμι Λι Τζόουνς, Τζος Μπρόλιν και Χαβιέρ Μπαρδέμ, ο οποίος τιμήθηκε με Όσκαρ Β’ Ανδρικού Ρόλου για την ανατριχιαστική ερμηνεία του.
Η ταινία κυκλοφόρησε το 2007, κερδίζοντας κοινό και κριτικούς και αποσπώντας συνολικά τέσσερα Όσκαρ (Καλύτερης Ταινίας, Σκηνοθεσίας, Διασκευασμένου Σεναρίου και Β’ Ανδρικού Ρόλου), δύο BAFTA και πολυάριθμες άλλες διακρίσεις. Έχει χαρακτηριστεί ως «πολιτιστικά, αισθητικά και ιστορικά σημαντική» από τη Βιβλιοθήκη του Κογκρέσου των ΗΠΑ.
Συντελεστές:
Σκηνοθεσία: Τζόελ και Ίθαν Κοέν
Σενάριο: Τζόελ και Ίθαν Κοέν βασισμένο στη νουβέλα “No Country for Old Men” του Αμερικάνου συγγραφέα Κόρμακ ΜακΚάρθυ
Παραγωγοί: Σκοτ Ρουντίν, Τζόελ και Ίθαν Κοέν
Φωτογραφία: Ρότζερ Ντίκινς
Μοντάζ: Ρόντερικ Τζέινς
Μουσική: Κάρτερ Μπέργουελ
Διανομή: Miramax Films (USA), Paramount Vantage (Global)
Έτος παραγωγής: 2007
Παίζουν:
Ρότζερ Βόυς, Χαβιέ Μπαρδέμ, Τόμι Λι Τζόουνς, Γούντυ Χάρελσον, Μπεθ Γκραντ, Γκάρετ Ντίλαχαντ, Μπάρυ Κορμπέν, Στέφεν Ρουτ, Κέλι Μακντόναλντ, Τζος Μπρόλιν, Τες Χάρπερ
Διάρκεια: 122 λεπτά
Η είσοδος είναι ελεύθερη και για τις προβολές του Σεπτεμβρίου, αλλά οι θεατές είναι απαραίτητο να προμηθευτούν το δελτίο εισόδου τους στο more.com. Οι θέσεις είναι περιορισμένες.

Οι Βοσκοί στο Trise Αναβάλλεται
2025-09-06 20:00 - 22:00 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
UPDATE: Η σημερινή προβολή “Οι Βοσκοί” (1967) στην ταράτσα, αναβάλλεται λόγω της συμμετοχής μας στη συγκέντρωση για τα Τέμπη. Σας καλούμε όλες και όλους στις 7 στο Σύνταγμα! Θα ενημερώσουμε για τη νέα μέρα διεξαγωγής της προβολής.
Σας καλούμε το Σάββατο 6 Σεπτεμβρίου 2025, στις 20:00, στην ταράτσα του κοινωνικού κέντρου TRISE (Κολοκοτρώνη 31), για την προβολή της ταινίας Οι Βοσκοί του Νίκου Παπατάκη. Μετά την ταινία θα ακολουθήσει συζήτηση.
Σύνοψη:
Ένας φτωχός βοσκός, ο Θάνος, ερωτεύεται μια πανέμορφη αρχοντοπούλα, τη Δέσποινα, που είναι κόρη του Βλαχόπουλου, αφέντη της περιοχής. Ο πατέρας της, όπως είναι φυσικό, αρνείται κατηγορηματικά να δώσει την κόρη του σ’ έναν παρακατιανό και προσπαθεί να την παντρέψει με τον Γιάγκο, γιο ενός μεγαλοτσέλιγκα. O Θάνος και η Δέσποινα κλέβονται και καταφεύγουν στα βουνά, καταδιωκόμενοι από ένα απόσπασμα χωροφυλακής αλλά και από τον Γιάγκο ο οποίος, βαθύτατα προσβεβλημένος, ζητά εκδίκηση.
Από την παράδοση στην εξέγερση: το πολιτικό σινεμά του Νίκου Παπατάκη
Οι Βοσκοί του Νίκου Παπατάκη αποτελούν ένα από τα πιο αιχμηρά και ανυπότακτα έργα του ελληνικού κινηματογράφου. Δημιουργημένο σε μια εποχή πολιτικής καταστολής, λίγο μετά το πραξικόπημα της χούντας, το έργο αυτό δεν αρκείται στην αναπαράσταση μιας κοινωνικής πραγματικότητας αλλά επιχειρεί να αναμετρηθεί με τις ίδιες τις ρίζες της εξουσίας και της υποταγής. Ο Παπατάκης δεν παρουσιάζει την «παραδοσιακή» Ελλάδα του τουρισμού και της γραφικότητας αλλά μια χώρα εγκλωβισμένη σε σχέσεις κυριαρχίας, σε άγραφους νόμους που υπηρετούν οικονομικά και πολιτικά συμφέροντα, σε μια βία εγγεγραμμένη στη δομή της κοινωνίας.
Οι Βοσκοί χαρτογραφούν τη βία σε ταξικό, κοινωνικό και έμφυλο επίπεδο. Ο Θάνος, «παρακατιανός» εραστής, γίνεται το αποδιοπομπαίο θύμα μιας κοινωνίας που βλέπει στη φτώχεια απειλή για την τάξη πραγμάτων. Η Δέσποινα, κόρη του αφέντη, ενσαρκώνει τη γυναικεία θέση ανάμεσα στην πατριαρχία και την επιθυμία. Η σχέση τους συνιστά σύγκρουση με ένα πλέγμα εξουσιών που νομιμοποιούνται στο όνομα της τιμής, της θρησκείας και της παράδοσης.
Η σημασία της ταινίας δεν βρίσκεται μόνο στο ιστορικό της πλαίσιο αλλά και στη διαχρονική κριτική που ασκεί καθώς αποκαλύπτει πώς οι κοινωνίες παράγουν και αναπαράγουν την ίδιά τους την αλλοτρίωση, πώς η «τάξη» επιβάλλεται ως φυσική και αδιαμφισβήτητη, πώς η ταπείνωση γίνεται αποδεκτή μέχρι να γεννήσει την εξέγερση. Αυτό το βλέμμα συναντά τον πυρήνα του στοχασμού που μας ενδιαφέρει: η κοινωνία δεν είναι ποτέ «δεδομένη» αλλά προϊόν φαντασιακής θέσμισης και επομένως μπορεί να αναθεσμιστεί, να ανατραπεί, να επαναπροσδιοριστεί από τα ίδιά της τα υποκείμενα.
Η προβολή των Βοσκών πέρα από μια κινηματογραφική εμπειρία είναι και μια αφορμή να ξαναδούμε πώς η τέχνη μπορεί να θέτει το πολιτειακό ζήτημα με τρόπο ριζοσπαστικό. Σε μια εποχή όπου η υποταγή στις αυθεντίες και η λογική της ανάθεσης υπονομεύουν κάθε προοπτική συλλογικής αυτονομίας, ο Παπατάκης υπενθυμίζει με τον δικό του γλωσσικό και οπτικό παροξυσμό ότι η εξέγερση δεν είναι απλώς μια πράξη, είναι μια ρωγμή στο καθεστώς του «αυτονόητου».
Με το έντονο κοντράστ του ασπρόμαυρου καδραρίσματος του Jean Boffety, με τη μουσική του Pierre Barbaud που αρνείται το «αναμενόμενο» φολκλόρ, με διάλογο πυκνό και φορτισμένο, ο Παπατάκης συγκροτεί ένα κινηματογραφικό ύφος όπου το βίαιο και το ποιητικό συνυπάρχουν. Η ταινία κινείται ανάμεσα στην τραγωδία και τη σάτιρα, στην ωμότητα και το λυρικό παραλήρημα, προκαλώντας τον θεατή να βιώσει την καταπίεση όχι μόνο ως αφήγηση αλλά ως αισθητική εμπειρία.
Σε συνέντευξη με τον Νίκο Παπατάκη από την Nicole Zand για την εφημερίδα Le Monde το 1968 διαβάζουμε:
Γυρισμένη πέρυσι (1967) σε ένα χωριό της Ελλάδας και ολοκληρωμένη κρυφά τον περασμένο Μάιο-Ιούνιο μετά το πραξικόπημα, η ταινία Οι Βοσκοί, που βγαίνει αυτή την εβδομάδα στις οθόνες του Παρισιού, είναι η δεύτερη του Νίκου Παπατάκη. […]
Γεννημένος στην Αιθιοπία το 1918, από Έλληνα πατέρα και Αιθιοπίδα μητέρα, Παριζιάνος της μπελ επόκ του Saint-Germain-des-Prés, συμπαραγωγός μιας από τις σημαντικότερες ταινίες του αμερικανικού ανεξάρτητου κινηματογράφου, Shadows, του Τζον Κασσαβέτη, σκηνοθέτης το 1963 της ταινίας Les Abysses (Οι Άβυσσοι), της πρώτης του μεγάλου μήκους που συζητήθηκε έντονα όταν κυκλοφόρησε, ο Nico έχει μια προτίμηση – αναμφίβολα πολύ ελληνική – για τον παροξυσμό, την υπερβολή, την οργή και τις κραυγές, με λίγα λόγια, για την τραγωδία.
Η ιδέα για τους Βοσκούς τού ήρθε πριν από τρία χρόνια, όταν επισκέφθηκε την Αθήνα για πρώτη φορά από το 1939, μετά τη δικτατορία του Μεταξά. Και ήθελε να κάνει μια ταινία για την Ελλάδα, μια ταινία που να μην δείχνει την Ελλάδα των τουριστών, του Ζορμπά και των μπουζουκιών. Μια ταινία που, προφανώς, απαγορεύεται στη χώρα καταγωγής του.
«Οι Βοσκοί», εξηγεί ο Νίκος Παπατάκης, «είναι η αμφισβήτηση μιας συγκεκριμένης “τάξης”. Στην αρχή ήθελα να φέρω τον θεατή αντιμέτωπο με τα δεδομένα αυτής της “τάξης”, επιχειρώντας να αναδείξω τα απαγορευμένα θέματα αυτών των κοινωνιών: τον αναλφαβητισμό, την εκμετάλλευση της μιζέριας από την ίδια τη μιζέρια, την τιμή ως άκαμπτο κανόνα που υποκρύπτει οικονομικά συμφέροντα, τη φυγή, τις σχέσεις αφέντη και δούλου, την ταπείνωση και την εξέγερση, τη δεισιδαιμονία, τη θέση της γυναίκας κ.ά.
Από τη στιγμή που η κόρη του πλούσιου απλώνει το χέρι της στον φτωχό βοσκό για να τον γλιτώσει από τη φυλακή, η “τάξη” αυτή ανατρέπεται, εκρήγνυται μέσα σε ένα κλίμα πλήρως μεταποιημένο και λυρικό, έως την τελική παραφροσύνη, έως την ολοκληρωτική διάλυση αυτής της κοινωνίας. Στην αρχή υπήρχε υποταγή· στο τέλος δεν απομένει παρά η εξέγερση.»
… Οι Βοσκοί είναι μια ταινία για μια φτωχή χώρα που αντιπαρατίθεται σιωπηρά στις πλούσιες χώρες, επειδή είναι θύμα τους. Η μορφή αλλοτρίωσης του Έλληνα βοσκού είναι βέβαια διαφορετική από εκείνη μιας υπηρέτριας στη γαλλική επαρχία· αυτό οφείλεται στις γενικές συνθήκες της χώρας όπου βρίσκεται κανείς.
«Διάλεξα την Ελλάδα γιατί μου ήταν πιο εύκολο, αλλά η ταινία μου θα μπορούσε να διαδραματίζεται εξίσου στην Ισπανία, στην Αλγερία ή στη Λατινική Αμερική, σε οποιαδήποτε υποανάπτυκτη κοινωνία, σε οποιαδήποτε χώρα του “Τρίτου Κόσμου”.
Αυτές οι κοινωνίες είναι οι “καμαριέρες” των πλούσιων χωρών…
Για μένα, οι Βοσκοί είναι ένα άσμα, η αναζήτηση μιας καταστροφής. Και αυτή η καταστροφή θα έπρεπε να υποβάλλει την αμφισβήτηση της “τάξης”…»
Le Monde, 12 Μαρτίου 1968
Ο ίδιος δηλώνει αλλού για την ταινία του: «Στους Βοσκούς ασχολούμαι (όπως και στις Αβύσσους) με τις σχέσεις αφέντη-δούλου και απεικονίζω τα θέματα της ταπείνωσης και της εξέγερσης, αλλά αυτή τη φορά στην κλίμακα ενός ολόκληρου έθνους. Θέλω να δείξω την ελληνική πραγματικότητα του 1967. Παρά την επανάσταση του 1821, η κατάσταση των ανθρώπων εκεί δεν έχει ουσιαστικά αλλάξει και ο ελληνικός λαός ίσως είναι περισσότερο τρομοκρατημένος, εξαθλιωμένος και υποταγμένος από ποτέ άλλοτε: ντρέπεται για τον εαυτό του, πράγμα που δημιουργεί ευνοϊκό έδαφος για δικτατορίες. Στις Αβύσσους μιλάω με το δικό μου τρόπο για τον πόλεμο της Αλγερίας και με τους Βοσκούς προσεγγίζω με το δικό μου τρόπο το ελληνικό ζήτημα […] Θέλησα να δείξω ότι ένας άνθρωπος που πεθαίνει από την πείνα και το φόβο μπορεί να μεταμορφωθεί σε ζώο, να συρθεί, να εξευτελιστεί. Προσπάθησα να περιγράψω τον κόσμο των ταπεινωμένων ανθρώπων με ενάργεια απαλλαγμένος από συναισθηματικούς ανθρωπισμούς. Προσπάθησα να δώσω στον κόσμο να καταλάβει ότι όταν ένας άνθρωπος δεν έχει τίποτα να φάει, δεν χρειάζεται να του δώσουμε πατάτες, αλλά να του μάθουμε να τις καλλιεργεί μόνος του και να καταγγέλλουμε όσους έχουν συμφέρον να μη μάθει πώς να το κάνει.»
(Πηγή: Νίκος Παπατάκης, Μονογραφία, Γιάννης Κονταξόπουλος, εκδ. Καστανιώτη, Φεστιβάλ Κινημ/φου Θεσσαλονίκης, 2005)
Ταυτότητα της ταινίας:
Οι Βοσκοί / Les Pâtres du désordre / Thanos & Despina (The Shepherds of Calamity)
Μυθοπλασία, Ελλάδα/ Γαλλία, 1967, α/μ, 121΄
Σκηνοθεσία – σενάριο: Νίκος Πατατάκης
Φωτογραφία: Jean Boffety, Christian Guillouet
Μουσική: Pierre Barbaud
Μοντάζ: Suzanne Cabon, Geneviève Vaury, Πάνος Παπακυριακόπουλος
Ηθοποιοί: Όλγα Καρλάτου, Γιώργος Διαλεγμένος, Έλλη Ξανθάκη, Λάμπρος Τσάγκας, Τζάβαλας Καρούσος
Παραγωγή: Lenox Films
ΔΙΟΡΓΑΝΩΣΗ: Συλλογικότητα ΑΥΤΕΝΕΡΓΕΙΑ – https://aftenergeia.gr/
———————————————————–
We invite you on Saturday, September 6, 2025, at 8:00 p.m., to the community social center “TRISE” rooftop (31 Kolokotroni St.) for a screening of Nico Papatakis’ film “The Shepherds of Calamity”. The film will be followed by an open discussion.
Synopsis:
A poor shepherd, Thanos, falls in love with a beautiful noblewoman, Despina, who is the daughter of Vlachopoulos, the lord of the region. Her father, naturally, categorically refuses to give his daughter to a side-child and tries to marry her off to Yago, the son of a big landowner. Thanos and Despina elope and flee to the mountains, pursued by a detachment of gendarmes and by Yago who, deeply offended, seeks revenge.
From tradition to rebellion: the political cinema of Nico Papatakis
The Shepherds of Calamity by Nico Papatakis is one of the sharpest and most uncompromising works of Greek cinema. Created in a time of political repression, shortly after the military coup, this film does not simply depict a social reality but seeks to confront the very roots of power and submission. Papatakis does not show the “traditional” Greece of tourism and picturesque folklore, but a country trapped in relations of domination, in unwritten laws that serve economic and political interests, in violence inscribed in the very structure of society.
The Shepherds of Calamity maps violence across class, social and gender dimensions. Thanos, the outcast lover, becomes the scapegoat of a society that views poverty as a threat to the established order. Despina, the master’s daughter, embodies the female condition caught between patriarchy and desire. Their relationship unfolds as a clash with a web of powers legitimized in the name of honor, religion and tradition.
The significance of the film lies not only in its historical context but also in its enduring critique, as it exposes how societies produce and reproduce their own alienation, how “order” is imposed as natural and unquestionable, how humiliation is endured until it gives rise to revolt. This perspective converges with the core of the reflection that concerns us: society is never preordained but a product of the social imaginary and can therefore be re-instituted, overturned and redefined by its very subjects.
The screening of The Shepherds of Calamity, beyond being a cinematic experience is also an occasion to reconsider how art can pose the political question in a radical way. At a time when submission to authority and the logic of delegation undermine any prospect of collective autonomy, Papatakis reminds us, through his own linguistic and visual frenzy, that revolt is not merely an act but a rupture in the regime of the “self-evident”.
With the stark contrasts of Jean Boffety’s black-and-white cinematography, Pierre Barbaud’s music that rejects the “expected” folklore and dialogue that is both dense and charged, Papatakis shapes a cinematic language where the violent and the poetic coexist. The film shifts between tragedy and satire, between rawness and lyrical delirium, challenging the viewer to encounter oppression not only as narrative but as aesthetic experience.
In an interview with Nico Papatakis conducted by Nicole Zand for Le Monde in 1968, we read:
Filmed last year (1967) in a Greek village and secretly completed last May-June after the coup, the film The Shepherds of Calamity-which is being released this week in Paris-is Nico Papatakis’ second. […]
Born in Ethiopia in 1918 to a Greek father and an Ethiopian mother, a Parisian of the belle époque of Saint-Germain-des-Prés, co-producer of one of the landmark films of American independent cinema, Shadows by John Cassavetes, and director in 1963 of Les Abysses (The Depths), his first feature, which stirred heated debate upon its release, Nico shows a taste-undoubtedly a very Greek one-for paroxysm, excess, rage, and cries; in short, for tragedy.
The idea for The Shepherds of Calamity came to him three years ago, when he visited Athens for the first time since 1939, after the Metaxas dictatorship. He wanted to make a film about Greece-one that would not show the Greece of tourists, of Zorba and bouzoukis. A film that, inevitably, is banned in his country of origin.
“The Shepherds of Calamity” explains Nico Papatakis, “is a challenge to a certain ‘order’. At first, I wanted to confront the viewer with the conditions of this ‘order’, seeking to bring out the forbidden subjects of these societies: illiteracy, the exploitation of misery by misery itself, honor as a rigid code concealing economic interests, escape, master-slave relations, humiliation and revolt, superstition, the position of women, and more.
From the moment the rich man’s daughter extends her hand to the poor shepherd to save him from prison, this ‘order’ is overturned, exploding in an atmosphere that becomes utterly transformed and lyrical-until the final madness, until the complete disintegration of that society. At the beginning there was submission; in the end, nothing remains but revolt.”
…The Shepherds of Calamity is a film about a poor country that stands in silent opposition to the rich countries, because it is their victim. The form of alienation experienced by the Greek shepherd is, of course, different from that of a maid in the French provinces; this is determined by the general conditions of the country in which one lives.
“I chose Greece because it was easier for me, but my film could just as easily have been set in Spain, Algeria or Latin America-in any underdeveloped society, in any ‘Third World’ country.
These societies are the ‘maids’ of the wealthy nations…
For me, The Shepherds of Calamity is a chant, the pursuit of a catastrophe. And this catastrophe ought to call into question the ‘order’…”
Le Monde, March 12, 1968
Elsewhere, he says of his film: “In The Shepherds of Calamity (as in The Depths), I deal with master-slave relations and depict the themes of humiliation and revolt but this time on the scale of an entire nation. I want to show the Greek reality of 1967. Despite the revolution of 1821, the condition of the people has not essentially changed and the Greek people are perhaps more terrorized, impoverished, and subjugated than ever before: they are ashamed of themselves, which creates fertile ground for dictatorships. In The Depths I speak, in my own way, about the Algerian War, and in The Shepherds of Calamity I approach, in my own way, the Greek question. […] I wanted to show that a person who is dying of hunger and fear can be transformed into an animal, can crawl, can be debased. I tried to describe the world of the humiliated with clarity, stripped of sentimental humanisms. I tried to make people understand that when someone has nothing to eat, we should not give them potatoes but teach them how to grow them themselves-and denounce those who have an interest in preventing them from learning how to do so.”
(Source: Nico Papatakis, Monograph, Yannis Kontaxopoulos, Kastaniotis Publishers, Thessaloniki Film Festival, 2005)
Film details:
Οι Βοσκοί / Les Pâtres du désordre / Thanos & Despina (The Shepherds of Calamity)
Fiction, Greece/France, 1967, b/w, 121 min.
Director – screenplay: Nico Papatakis
Cinematography: Jean Boffety, Christian Guillouet
Music: Pierre Barbaud
Editing: Suzanne Cabon, Geneviève Vaury, Panos Papakyriakopoulos
Cast: Olga Karlatou, Giorgos Dialegmenos, Elli Xanthaki, Lambros Tsagas, Tzavallas Karousos
Production: Lenox Films
Organized by “Aftenergeia” Collective – https://aftenergeia.gr/

Τα παιδιά του χειμώνα στην Μεταμόρφωση
2025-09-06 20:30 - 22:30 | 1ο Δημοτικό Σχολείο Μεταμόρφωσης, Κοραή 9, Μεταμόρφωση, Αττική, 14452, Greece
Η Μεταμόρφωση γιορτάΖΕΙ 2025
Θερινές εκδηλώσεις
Φίλες και φίλοι, Και αυτό το καλοκαίρι έχουμε σχεδιάσει ένα πλούσιο πολιτιστικό πρόγραμμα με ποιοτικές ταινίες, μοναδικές συναυλίες και ποικίλα δρώμενα. Με δράσεις για μικρούς και μεγάλους, για τις οποίες είμαι βέβαιος ότι για μια ακόμη φορά θα τιμήσετε με την στήριξη και συμμετοχή σας. Ένα προσεκτικά διαμορφωμένο και υψηλού επιπέδου καλλιτεχνικό πρόγραμμα, για όλα τα γούστα, το οποίο θα κάνει ξεχωριστές τις βραδιές μας. Ραντεβού λοιπόν στις οθόνες, στις πλατείες και στα σχολεία μας σε όλη τη Μεταμόρφωση!
ΣΤΡΑΤΟΣ ΣΑΡΑΟΥΔΑΣ ΔΗΜΑΡΧΟΣ ΜΕΤΑΜΟΡΦΩΣΗΣ
ΣΑΒΒΑΤΟ 6.9.2025
ΤΑ ΠΑΙΔΙΑ ΤΟΥ ΧΕΙΜΩΝΑ (ΤΗΕ ΗOLDOVERS) ΑΜΕΡΙΚΑΝΙΚΗ • ΔΡΑΜΑΤΙΚΗ • ΔΙΑΡΚΕΙΑ 133’
Η ταινία “ακολουθεί” ένα στριμμένο καθηγητή σε ένα Αμερικανικό Κολέγιο υψηλού κύρους, ο οποίος υποχρεώνεται να παραμείνει στην πανεπιστημιούπολη κατά τη διάρκεια των Χριστουγεννιάτικων διακοπών του, για να προσέχει λίγους σπουδαστές του, οι οποίοι δεν έχουν πουθενά αλλού να πάνε. Τελικά, αναπτύσσει μία απίθανη σχέση με έναν από αυτούς – έναν κατεστραμμένο, ιδιοφυή ταραχοποιό– και την αρχιμαγείρισσα του κολεγίου.
ΣΚΗΝΟΘΕΣΊΑ: Αλεξάντερ Πέιν
ΠΑΊΖΟΥΝ: Πολ Τζιαμάτι, Ντόμινικ Σέσα, Ντα’Βάιν Τζόι Ράντολφ
1ο ΔΗΜΟΤΙΚΟ ΣΧΟΛΕΙΟ (Κοραή 9)
ΩΡΑ ΕΝΑΡΞΗΣ 20:30 αναλόγως της δύσης του ηλίου και του προσανατολισμού χώρου

Βραδιές Κινηματογράφου σε Σχολεία του Δήμου Αθηναίων
2025-09-06 20:30 - 22:30 | Αττική
Βραδιές Κινηματογράφου σε Σχολεία του Δήμου Αθηναίων
Βραδιές κινηματογράφου σε σχολεία της Αθήνας το φθινόπωρο. Ο Δήμος Αθηναίων φέρνει τον κινηματογράφο πιο κοντά στα παιδιά, τις οικογένειες και της γειτονιές. Από την Πέμπτη 4 Σεπτεμβρίου ξεκινούν και πάλι οι δωρεάν προβολές παιδικών ταινιών στα προαύλια των σχολείων. Το «ταξίδι» στη μαγεία της Μεγάλης Οθόνης θα διαρκέσει έως τις 5 Οκτωβρίου. Γονείς και παιδιά θα έχουν την ευκαιρία να παρακολουθήσουν δωρεάν 73 προβολές ταινιών μοιρασμένες σε 19 διαφορετικές ημερομηνίες. Οι προβολές θα γίνουν σε Δημοτικά, Γυμνάσια και Λύκεια όλων των Δημοτικών Κοινοτήτων.
Πατήστε ΕΔΩ για να δείτε το πλήρες πρόγραμμα ροβολών
3η μέρα προβολών (Σάββατο 06/09):
33ο Δημοτικό Σχολείο Αθηνών (Κρουσίου & Ευαγρίου, 6η Δημοτική Κοινότητα)– «Ο Μικρός Νικόλας και το Κυνήγι του Χαμένου Θησαυρού»
49ο Γυμνάσιο Αθηνών (Τσούντα 26, 5η Δημοτική Κοινότητα) – «Η Μικρή Γοργόνα»
67ο Γυμνάσιο Αθηνών (Λιοσίων 195, 4η Δημοτική Κοινότητα) – «Ο Σιρόκο και το Βασίλειο των Ανέμων»
76ο Δημοτικό Σχολείο Αθηνών (Κυκλώπων 6, 3η Δημοτική Κοινότητα) – «Τοσοδούλικα: Η Κοιλάδα των Χαμένων Μυρμηγκιών»
Η ώρα των προβολών θα είναι 20:30 μέχρι και τις 19 Σεπτεμβρίου, ενώ από τις 20 Σεπτεμβρίου θα είναι στις 20:00. Η ώρα προσέλευσης θα είναι μισή ώρα νωρίτερα.
Παρακαλούνται οι θεατές να διατηρούν τον χώρο καθαρό.

Ο Σιρόκο και το βασίλειο των ανέμων στην Μεταμόρφωση
2025-09-07 20:30 - 22:30 | 1ο Δημοτικό Σχολείο Μεταμόρφωσης, Κοραή 9, Μεταμόρφωση, Αττική, 14452, Greece
Η Μεταμόρφωση γιορτάΖΕΙ 2025
Θερινές εκδηλώσεις
Φίλες και φίλοι, Και αυτό το καλοκαίρι έχουμε σχεδιάσει ένα πλούσιο πολιτιστικό πρόγραμμα με ποιοτικές ταινίες, μοναδικές συναυλίες και ποικίλα δρώμενα. Με δράσεις για μικρούς και μεγάλους, για τις οποίες είμαι βέβαιος ότι για μια ακόμη φορά θα τιμήσετε με την στήριξη και συμμετοχή σας. Ένα προσεκτικά διαμορφωμένο και υψηλού επιπέδου καλλιτεχνικό πρόγραμμα, για όλα τα γούστα, το οποίο θα κάνει ξεχωριστές τις βραδιές μας. Ραντεβού λοιπόν στις οθόνες, στις πλατείες και στα σχολεία μας σε όλη τη Μεταμόρφωση!
ΣΤΡΑΤΟΣ ΣΑΡΑΟΥΔΑΣ ΔΗΜΑΡΧΟΣ ΜΕΤΑΜΟΡΦΩΣΗΣ
ΚΥΡΙΑΚΗ 7.9.2025
Ο ΣΙΡΟΚΟ & ΤΟ ΒΑΣΙΛΕΙΟ ΤΩΝ ΑΝΕΜΩΝ ΓΑΛΛΙΚΗ • ANIMATION • ΔΙΑΡΚΕΙΑ 74’
Σε αυτήν την συναρπαστική περιπέτεια κινουμένων σχεδίων πρωταγωνιστεί η 5χρονη Ζιλιέτ και η 8χρονη αδελφή της, η Κάρμεν, δύο κορίτσια με πολύ ζωηρή φαντασία. Τα παιδιά έχουν την τύχη να είναι γειτόνισσά τους η Ανιές, που γράφει παιδικά βιβλία για ένα φανταστικό κόσμο, το Βασίλειο των Ανέμων. Μια μέρα τα δυο κορίτσια ανακαλύπτουν ένα πέρασμα ανάμεσα στον πληκτικό κόσμο μας και σ’ αυτό το φαντασμαγορικό σύμπαν, όπου παίρνουν τη μορφή γατιών! Όμως, εκεί, παραμονεύει ο παντοδύναμος μάγος Σιρόκο, που μπορεί να εξουσιάζει τον άνεμο…
ΣΚΗΝΟΘΕΣΊΑ: Μπενουά Σιέ
1ο ΔΗΜΟΤΙΚΟ ΣΧΟΛΕΙΟ (Κοραή 9)
ΩΡΑ ΕΝΑΡΞΗΣ 20:30 αναλόγως της δύσης του ηλίου και του προσανατολισμού χώρου

Βραδιές Κινηματογράφου σε Σχολεία του Δήμου Αθηναίων
2025-09-07 20:30 - 22:30 | Αττική
Βραδιές Κινηματογράφου σε Σχολεία του Δήμου Αθηναίων
Βραδιές κινηματογράφου σε σχολεία της Αθήνας το φθινόπωρο. Ο Δήμος Αθηναίων φέρνει τον κινηματογράφο πιο κοντά στα παιδιά, τις οικογένειες και της γειτονιές. Από την Πέμπτη 4 Σεπτεμβρίου ξεκινούν και πάλι οι δωρεάν προβολές παιδικών ταινιών στα προαύλια των σχολείων. Το «ταξίδι» στη μαγεία της Μεγάλης Οθόνης θα διαρκέσει έως τις 5 Οκτωβρίου. Γονείς και παιδιά θα έχουν την ευκαιρία να παρακολουθήσουν δωρεάν 73 προβολές ταινιών μοιρασμένες σε 19 διαφορετικές ημερομηνίες. Οι προβολές θα γίνουν σε Δημοτικά, Γυμνάσια και Λύκεια όλων των Δημοτικών Κοινοτήτων.
Πατήστε ΕΔΩ για να δείτε το πλήρες πρόγραμμα ροβολών
4η μέρα προβολών (Κυριακή 07/09):
4ο Δημοτικό Σχολείο Αθηνών (Κόνωνος & Θεαγένους & Αριστάρχου 24, 2η Δημοτική Κοινότητα) – «Γοριλομπελάδες»
71ο Δημοτικό Σχολείο Αθηνών (Γενναίου Κολοκοτρώνη 25, 1η Δημοτική Κοινότητα) – «Η Πεντάμορφη και το Τέρας»
56ο Γυμνάσιο Αθηνών (Αχαΐας 3, 7η Δημοτική Κοινότητα) – «Γάτες στο Μουσείο»
41ο Γυμνάσιο Αθηνών (Πάτμου 11-13, 6η Δημοτική Κοινότητα) – «Η Γιούκου και το Λουλούδι των Ιμαλαΐων»
Η ώρα των προβολών θα είναι 20:30 μέχρι και τις 19 Σεπτεμβρίου, ενώ από τις 20 Σεπτεμβρίου θα είναι στις 20:00. Η ώρα προσέλευσης θα είναι μισή ώρα νωρίτερα.
Παρακαλούνται οι θεατές να διατηρούν τον χώρο καθαρό.
